62019TO0562(01)_INF
Üldkohtu (kaheksas koda) 25. aprilli 2023. aasta määrus – Klein vs. komisjon
(kohtuasi T-562/19 RENV)
Tegevusetushagi – Meditsiiniseadmed – Direktiivi 93/42/EMÜ artikli 8 lõiked 1 ja 2 – Kaitseklausli menetlus – Liikmesriigi teatis meditsiiniseadme turuleviimist keelava otsuse kohta – Komisjoni otsuse puudumine – Direktiivi 93/42 kehtetuks tunnistamine – Määruse (EL) 2017/745 artiklid 94–97 – Turujärelevalve meetmed – Ilmselgelt põhjendatud hagi
Tegevusetushagi – Komisjoni kohustus tegutseda – Kaitseklausli menetlus – Komisjoni tegevusetus pärast liikmesriigi teatist meditsiiniseadme turuleviimist keelava otsuse kohta – Kohustus konsulteerida asjaomaste osapooltega sellise keelu põhjendatuse küsimuses – Tegevusetus
(ELTL artikkel 265; nõukogu direktiiv 93/42, artikli 8 lõiked 1 ja 2)
(vt punktid 18–20, 23 ja resolutsiooni punkt 1)
Resolutsioon
1.
Kuna Euroopa Komisjon jäi õigusvastaselt tegevusetuks kaitseklauslimenetluses, mille Saksmaa Liitvabariik algatas 7. jaanuaril 1998, ja jättis meditsiiniseadme Inhaler Broncho-Air® suhtes õigusvastaselt tegemata otsuse vastavalt direktiivile 93/42/EMÜ (asendatud Euroopa Parlamendi ja nõukogu 5. aprilli 2017. aasta määrusega (EL) 2017/745, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ), siis ei ole komisjon täitnud nõukogu 14. juuni 1993. aasta direktiivi 93/42/EMÜ meditsiiniseadmete kohta artikli 8 lõikest 2 tulenevaid kohustusi.
2.
Mõista komisjonilt välja Euroopa Kohtus kohtuasja C‑430/20 P apellatsioonimenetlusega seonduvad kulud ning samuti kohtuasja T‑562/19 menetluse ja kohtuasja T‑562/19 RENV menetlusega Üldkohtus seonduvad kulud.